กระทรวงคมนาคม เตรียมความพร้อมอำนวยความสะดวกด้านระบบคนมนาคมขนส่งทุกด้านรองรับการเดินทางของประชาชนร่วมงานพระราชพิธีบรมราชาภิเษก พุทธศักราช 2562
นายอาคม เติมพิทยาไพสิฐ รัฐมนตรีว่าการกระทรวงคมนาคม แถลงข่าวการเตรียมความพร้อมการให้บริการประชาชนด้วยระบบขนส่งสาธารณะของรัฐบาลอำนวยความสะดวกให้ประชาชนที่เข้าร่วมงานพระราชพิธีบรมราชาภิเษก พุทธศักราช 2562 ระหว่างวันที่ 4-6 พฤษภาคมนี้ ในส่วนของกระทรวงคมนาคม ว่า ระหว่างวันที่ 2-6 พฤษภาคมนี้ องค์การขนส่งมวลชนกรุงเทพ หรือ ขสมก. ให้บริการรถ Shuttle Bus ปรับอากาศ จำนวน 11 เส้นทาง (**ประกอบด้วย 1. เมืองทองธานี – สนามม้านางเลิ้ง (ทางด่วน) /2. สโมสรตำรวจ ม.เกษตรศาสตร์ – สนามม้านางเลิ้ง (ทางด่วน) /3. สโมสรกองทัพบก กทม.2 – สนามม้านางเลิ้ง (ทางด่วน)/4.ฟิวเจอร์พาร์ค รังสิต – สนามม้านางเลิ้ง (ทางด่วน)/5. ที่จอดรถไฟฟ้า รฟม. รัชดาภิเษก ศาลอาญา อัยการสูงสุด – บ้านมนังคศิลา (ทางด่วน)/6. อิเกีย เมกะ ไบเทค บางนา – บ้านมนังคศิลา (ทางด่วน) /7. สถาบันเทคโนโลยีพระจอมเกล้าเจ้าคุณทหารลาดกระบัง – บ้านมนังคศิลา (ทางด่วน) /8. ท่าเรือคลองเตย โรงงานยาสูบ แอร์พอร์ตลิ้งค์มักกะสัน – บ้านมนังคศิลา (ทางด่วน)/9. เซ็นทรัลพระราม 2 โรงเรียนบางมดวิทยา – วัดเทพศิรินทร์ (ทางด่วน) /10. พุทธมณฑลสาย 4 เซ็นทรัลศาลายา อู่รถบรมราชชนนี วิทยาลัยทองสุข – เชิงสะพานพระราม 8 /11.เซ็นทรัลเวสเกต – เชิงสะพานพระปิ่นเกล้า**)         และระหว่างวันที่ 1-7 พ.ค.62 จัดให้บริการเดินรถเฉพาะจอดรับส่งทุกป้ายอีก 6 เส้นทาง ประกอบด้วย(*** 1. อนุสาวรีย์ชัยสมรภูมิ – สนามม้านางเลิ้ง /2.    สถานีขนส่งจตุจักร – สนามม้านางเลิ้ง /3. วงเวียนใหญ่ – สะพานพระพุทธยอดฟ้า /4. สนามศุภชลาศัย – บ้านมนังคศิลา /5. สถานีขนส่งผู้โดยสารกรุงเทพ (สายใต้ใหม่) – สะพานสมเด็จพระปิ่นเกล้า /6. หัวลำโพง – บ้านมนังคศิลา***) ให้บริการไปยังจุดรวมพลจำนวน 7 จุดที่ใกล้งานพระราชพิธี ประกอบด้วย(สนามม้านางเลิ้ง/บ้านมนังคศิลา/เชิงสะพานพระราม 8/ เชิงสะพานสมเด็จพระปิ่นเกล้า/ วัดเทพศิรินทร์/บ้านพิษณุโลก) และให้เพิ่มอีก 1 จุดที่สถานีรถไฟหัวลำโพง         นอกจากนี้ยังได้จัดจุดจอดรถบัสที่เดินทางมาจากทุกภาครองรับได้กว่า 1,000 คัน ในส่วนของ บริษัท ขนส่ง จำกัด ลดค่าตั๋วโดยสารร้อยละ 10 ให้กับประชาชนที่จองตั๋วเดินทาง ระหว่างวันที่ 1 พฤษภาคม – 30 กันยายน 2562 ทุกเส้นทาง ยกเว้นรถชานเมืองที่วิ่งระยะทางไม่เกิน 100 กิโลเมตร        ในส่วนของการเดินทางทางราง การรถไฟแห่งประเทศไทย หรือ รฟท. ให้บริการรถไฟชั้น 3 ทุกเส้นทางที่มีสถานีต้นทางและปลายทางที่สถานีรถไฟกรุงเทพ หรือ หัวลำโพง สถานีธนบุรี และสถานีวงเวียนใหญ่ โดยไม่เสียค่าใช้จ่าย พร้อมจัดขบวนพิเศษให้บริการฟรีอีก 12 ขบวนใน 6 เส้นทาง คาดว่าจะสามารถรองรับผู้โดยสารได้ 30,000 คนต่อวัน ประกอบด้วย 1. เชียงใหม่ – ลำพูน – กรุงเทพฯ เที่ยวมา วันที่ 4 พฤษภาคม 2562 เวลา 20.00 น. เที่ยวกลับ วันที่ 6 พฤษภาคม 2562 เวลา 01.00 น. 2. ลำปาง – เด่นชัย – อุตรดิตถ์ – กรุงเทพฯ เที่ยวมา วันที่ 4 พฤษภาคม 2562 เวลา 21.00 น. เที่ยวกลับ วันที่ 6 พฤษภาคม 2562 เวลา 01.20 น.3. สุราษฎร์ธานี – ชุมพร – กรุงเทพฯ เที่ยวมา วันที่ 5 พฤษภาคม 2562 เวลา 01.00 น. เที่ยวกลับ วันที่ 6 พฤษภาคม 2562 เวลา 00.30 น. 4.หนองคาย – อุดรธานี – ขอนแก่น – กรุงเทพฯ เที่ยวมา วันที่ 4 พฤษภาคม 2562 เวลา 21.00 น. เที่ยวกลับ วันที่ 6 พฤษภาคม 2562 เวลา 01.10 น. 5. อุบลราชธานี – ศรีสะเกษ – สุรินทร์ – กรุงเทพฯ เที่ยวมา วันที่ 4 พฤษภาคม 2562 เวลา 21.30 น. เที่ยวกลับ วันที่ 6 พฤษภาคม 2562 เวลา 00.50 น.6.สุรินทร์ – บุรีรัมย์ – นครราชสีมา – กรุงเทพฯ เที่ยวมา วันที่ 5 พฤษภาคม 2562 เวลา 00.00 น. เที่ยวกลับ วันที่ 6 พฤษภาคม 2562 เวลา 00.40 น.         ขณะที่การรถไฟฟ้าขนส่งมวลชนแห่งประเทศไทย หรือ รฟม. ให้บริการรถไฟฟ้าสายสีน้ำเงิน และสีม่วง ฟรี วันที่ 5 – 6 พฤษภาคม 2562 พร้อมให้บริการพื้นที่จอดรถ รวม 2,873 คัน ฟรี ระหว่างวันที่ 4 – 6 พฤษภาคม 2562         บริษัท รถไฟฟ้า ร.ฟ.ท. จำกัด ให้บริการรถไฟฟ้าแอร์พอร์ตลิ้งค์ฟรี ตลอดเส้นทาง สุวรรณภูมิ – พญาไท วันที่ 5 พฤษภาคม 2562 และให้บริการพื้นที่จอดรถ รวม 300 คัน บริเวณสถานีรถไฟฟ้าแอร์พอร์ตลิ้งค์ มักกะสัน         รถไฟฟ้า BTS ให้บริการฟรีตลอดเส้นทางในวันที่ 5 พฤษภาคมนี้         สำหรับการทางน้ำ กรมเจ้าท่าระบุว่า ระหว่างวันที่ 4 – 6 พฤษภาคมนี้ เรือด่วนเจ้าพระยา จะให้บริการฟรี จากนนทบุรี – ท่าเรือปิ่นเกล้า ฝั่งพระนครจำนวน 10 เที่ยว แบ่งเป็นช่วงเช้า 5 เที่ยว เย็น 5 เที่ยว ตั้งแต่เวลา 09.00 – 18.00 น. โดยเรือออกทุกชั่วโมง และจากท่าเรือสาทร – ท่าเรือสะพานพุทธจำนวน 4 เที่ยวเช้า 2 เที่ยว เวลา 10.00 น. 11.00 น. และเย็น 2 เที่ยว เวลา 15.00 น. และ 16.00 น.         ขณะที่เรือข้ามฟาก ให้บริการ ตั้งแต่เวลา 06.00 – 22.00 น. ประกอบด้วย ท่าเรือพระราม 8 ฝั่งธนบุรี มา ท่าเรือพระราม 8 ฝั่งพระนคร ทุก 15 นาที //ท่าเรือพระราม 8 ฝั่งธนบุรี มา ท่าเรือปิ่นเกล้า ฝั่งพระนคร ทุก 20 นาที //ท่าเรือปิ่นเกล้า ฝั่งธนบุรี มา ท่าเรือปิ่นเกล้า ฝั่งพระนคร ทุก 15 นาที //ท่าเรือรถไฟ มา ท่าเรือพระจันทร์ใต้ ทุก 15 นาที //เรือข้ามฟากเอกชนให้บริการตามปกติ         ในส่วนของเรือแสนแสบ จะให้บริการฟรีตั้งแต่ ท่าเรือประตูน้ำ – ท่าเรือผ่านฟ้าลีลาศ ระหว่างวันที่ 4 – 6 พฤษภาคม 2562 ตั้งแต่เวลา 17.00 – 19.15 น. //วันที่ 4 พฤษภาคม 2562 ออกจากท่าเรือประตูน้ำ – ท่าเรือผ่านฟ้าลีลาศ เที่ยวแรก 07.00 น. เที่ยวสุดท้าย 19.00 น. ขากลับเที่ยวสุดท้ายจากท่าเรือผ่านฟ้าลีลาศ – ท่าเรือประตูน้ำ 19.15 น. //วันที่ 5 พฤษภาคม 2562 ออกจากท่าเรือประตูน้ำ เที่ยวแรก 07.00 น. ส่งแค่ท่าเรือโบ๊เบ๊ ถึงเวลา 11.45 น. จากนั้น ส่งถึงท่าเรือผ่านฟ้าลีลาศ ถึงเวลา 22.00 น. เที่ยวสุดท้ายออกจากท่าเรือผ่านฟ้าลีลาศ เวลา 22.00 น. //วันที่ 6 พฤษภาคม 2562 ออกจากท่าเรือประตูน้ำ ไปท่าเรือผ่านฟ้าลีลาศ เที่ยวแรก 07.00 น. เที่ยวสุดท้าย 19.45 น. ขากลับเที่ยวสุดท้ายจากท่าเรือผ่านฟ้าลีลาศไปท่าเรือประตูน้ำ 20.00 น.